Giuseppi Scandurra

Giuseppi Scandurra (Catania, 1877 - 1966) è nu scritturi sicilianu chi scrivìu pi sicilianu.Dieli, Art, Sicilian Poetry, Sicily Page, nfurmazzioni supra Giuseppi Scandurra, taliatu lu 9 di giugnu, 2008 

A l'etati di trìdici si nni jìu a travagghiari la terra, nu pirìudu duranti cui si canusci na carusa chiamata «Rusidda» o «Rosa».  Idda addiventa la sò musa, e iddu veni canusciutu comu lu pueta cuntadinu.

Nu libbru dî soi puisìi chiamatu Natura e sintimentu vinni pubbricatu ntô 1951.  Cunteni sta puisìa chi ammùntua sta Rosa.

Asempiu
Mi Veni A MentiDieli, Art, Sicilian Poetry, Sicily Page, nfurmazzioni supra Giuseppi Scandurra, taliatu lu 9 di giugnu, 2008 
Mi veni a menti, quannu di matina,
ccu lu suli affacciatu di livanti,
c'ancora si videva l'acquazzina
riddutta comu sbrizzi di brillanti.

Ju caminava, e camina camina
passannu di lu ciumi ranti ranti,
l'ummira mia 'ntra l'acqua cristallina
m'era cumpagna e mi tirava avanti.

Quannu tra canni e salici arrivai,
l'ummira mia si spersi frunni frunni
e senza cumpagnia sulu ristai.

Dicennu: Rosa venimi e mi trovi
macari ca ti parru e non rispunni
macari ca pri l'ummira ti movi.

Rifirimenti

Scandurra, Giuseppi